
Compartimentul „Asistență socială

și relații cu publicul”

Nr. 9751  din 19 septembrie 2023






R A P O R T

privind actualizarea componenței echipei mobile, pentru intervenția de urgență în cazurile de violență domestică.
                           Hotărârea Consiliului Local Deta, nr.84 din 25 iunie 2019
Subsemnata, POPOVICI NICOLETA MARIA, angajată în cadrul Primăriei Deta, Comp. ”Asistență socială şi relații cu publicul”, având în vedere  prevederile Capitolului IV1 “Intervenția de urgență”, din Legea nr.217/2003, potrivit cărora: 

“ART. 51

 (1) Intervenția de urgenta se realizează din perspectiva acordării serviciilor sociale prin intermediul unei echipe mobile formate din reprezentanți ai Serviciului Public de Asistenta Socială, denumit în continuare SPAS.

 (2) Echipa mobilă are rol de verificare a semnalărilor, de evaluare inițială și de realizare a demersurilor necesare pentru depășirea riscului imediat, constând în: transport la unitatea sanitară cea mai apropiată în situațiile în care victima necesită îngrijiri medicale, sesizarea organelor de cercetare penală, sesizarea organelor competente pentru emiterea unui ordin de protecție provizoriu, orientarea către Direcția generală de asistență socială și protecția copilului, denumită în continuare DGASPC, sau, după caz, la SPAS, în vederea găzduirii în centre rezidențiale adecvate nevoilor și aplicării managementului de caz pentru victime și agresori”.

Având în vedere prevederile Ordinului nr.2525/2018 emis de Ministerul Muncii și Justiției Sociale, privind aprobarea Procedurii pentru intervenția de urgență în cazurile de violență domestică, publicat în MO nr. 95/6 februarie 2019, potrivit căruia:

“Art. 1 - (2) În vederea asigurării eficienței, operativității şi permanenței în ceea ce privește intervenția de urgență în cazurile de violență domestică, consiliile locale […] au responsabilitatea de a organiza, coordona şi sprijini activitatea echipei mobile […] din perspectiva alocării tuturor resurselor umane, materiale şi financiare necesare intervenției de urgență.[…]

(3) La momentul stabilirii componenței echipei mobile se va desemna prin aceeași hotărâre un coordonator din cadrul serviciului public de asistență socială.

(5) Prin aceeași hotărâre a consiliului local […] privind stabilirea componenței echipei mobile se prevăd şi datele concrete despre modul de alocare a mijlocului de transport care este pus la dispoziția echipei mobile pentru intervențiile de urgență şi, după caz, dacă nu se identifică la nivel instituțional resursele necesare, acestea pot fi asigurate prin contractarea de servicii de la furnizorii privați de servicii sociale care furnizează servicii sociale în domeniu”.

Întrucât în cadrul Compartimentului Asistență Socială și Relații cu Publicul din Primăriei oraşului Deta a fost angajată doamna CIJOF ALINA ELVIRA, propun componență echipei mobile pentru intervenția de urgență în cazurile de violență domestică să fie următoarea:

1. POPOVICI NICOLETA MARIA, coordonator al activității echipei mobile care va asigura intervenția în regim de urgență în cazurile de violență domestică;

2. CIJOF ALINA ELVIRA – membru;

3. VASILE IOVANCA - membru;

4. PETRICAN MIREL - membru;

5. TANKO MARIA - membru;

Consilier superior,

Nicoleta Popovici

